Diari Oficial de la Generalitat Valenciana


Sumari del DOGV 3667, del 17-01-2000 (1999/10982)

Notificació de la proposta de resolució de l’expedient sancionador número 925/1996.
-----------------------------------------------------------------------------------

### Dades del document

Número de DOGV
:   3667

Data del DOGV
:   17-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10748


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la proposta de resolució de l'expedient sancionador número 925/1996. [1999/S10808]
  
No havent pogut notificar, en el domicili conegut per aquesta administració, la Proposta de Resolució de l'expedient sancionador número 925/1996, de data 24 de maig de 1999, de l'instructor, per la qual es proposa declarar la senyora Aigner Hannelore responsable d'infracció de la Llei de Costes, d'acord amb allò que s'ha establit en l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci servisca de notificació a l'interessat.
  
«Proposta de resolució que formula el senyor José Luis Martínez Zahonero, instructor de l'expedient sancionador que se segueix contra la senyora Aigner Hannelore, per la realització d'obres en zona de servitud de protecció i de trànsit sense autorització administrativa.
  
De conformitat amb allò que s'ha disposat en l'article 18 del Reial Decret 1.398/1993, de 4 d'agost, pel qual s'aprova el reglament de procediment per a l'exercici de la potestat sancionadora, formule la present proposta de resolució que base en els fets següents:
  
1. Que tingué entrada en aquest servei l'expedient de trasllat de denúncia, amb informe del Servei de Costes, en el qual s'indica que les obres consisteixen en la instal·lació d'una estructura d'alumini i vidre sobre una piscina, i que l'estructura conformada està en diversos mòduls mòbils de diferents alçàries que s'apilen o emmagatzemen els uns sobre els altres (alçària mínima 1,25 m i alçària màxima 2 m) per mitjà d'un sistema de rails aeris inclosa en aquesta, i està fixada al sòl per diversos caragols; entre les fites M-5 i M-6 del terme municipal del Campello (Alacant), urbanització de la Coveta Fumada: que les dites obres es troben ubicades en part en zona de servitud de protecció i en part, a més, en zona de servitud de trànsit, i que no es té l'autorització administrativa per a la realització de les dites obres.
  
2. Intentada la notificació de la resolució del director general d'Obres Públiques, per la qual s'acordava la instrucció d'expedient sancionador, per la realització de les obres abans descrites, així com el plec de càrrecs, foren tornades en dues ocasions les cartes enviades a l'efecte amb justificant de recepció, per la qual cosa es procedí a la notificació mitjançant la publicació en el Diari Oficial de la Generalitat Valenciana i exposició al tauler d'anuncis de l'Ajuntament del Campello; de conformitat amb allò que s'ha disposat en l'article 59.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú, modificat en el dia de hui per la Llei 4/1999, de 13 de gener.
  
3. Per part de la inculpada no s'han formulat al·legacions.
  
De conformitat amb allò que s'ha actuat en el procediment es declaren fets provats els següents:
  
1. Que entre les fites M-5 i M-6 del terme municipal del Campello (Alacant), urbanització de la Coveta Fumada, s'han realitzat obres consistents en la instal·lació d'una estructura d'alumini i vidre sobre una piscina, i que l'estructura conformada està en diversos mòduls mòbils de diferents alçàries que s'apilen o emmagatzemen els uns sobre els altres (alçària mínima 1,25 m i alçària màxima 2 m) per mitjà d'un sistema de rails aeris inclosa en aquesta, i està fixada al sòl per diversos caragols.
  
2. Que les obres es troben en zona afectada per la zona de servitud de protecció i en part, a més, per la zona de servitud de trànsit.
  
3. Que no es té l'autorització d'aquesta administració per a la realització de les obres.
  
4. Que no s'ha procedit a la restitució de les coses al seu anterior estat.
  
Els fets declarats provats estan qualificats d'infracció greu tipificada en els articles 174.c) i 175.2.e) del Reglament de Costes.
  
Per a la indicada infracció es proposa una sanció de 525.000 pessetes (3.155,31 euros), segons allò disposat en l'article 183.b del Reglament per a l'execució de la Llei de Costes (50% del valor de les obres que recauen a la zona de servitud de trànsit, estimades per aquesta administració en 600.000 pessetes; i 25% del valor de les obres que recauen a la zona de servitud de protecció, estimades per aquesta administració en 900.000 pessetes).
  
Dels indicats fets és responsable en concepte d'autor la senyora Aigner Hannelore.
  
En conseqüència, aquest instructor proposa:
  
1. Declarar responsable en concepte d'autor de la infracció de la Llei de Costes, que consisteix en la instal·lació d'una estructura d'alumini i vidre sobre una piscina, i que l'estructura conformada està en diversos mòduls mòbils de diferents alçàries que s'apilen o emmagatzemen els uns sobre els altres (alçària mínima 1,25 m i alçària màxima 2 m) per mitjà d'un sistema de rails aeris inclosa en aquesta, i està fixada al sòl per diversos caragols, entre les fites M-5 i M-6 del terme municipal del Campello (Alacant), urbanització de la Coveta Fumada, a la zona de servitud de protecció i en part, a més, en zona de servitud de trànsit sense autorització administrativa, la senyora Aigner Hannelore.
  
2. Imposar a la senyora Aigner Hannelore una sanció que consisteix en una multa de 525.000 pessetes (3.155,31 euros).
  
3. Ordenar a la senyora Aigner Hannelore la restitució de les coses i la reposició al seu anterior estat, mitjançant la demolició de l'il·legalment construït i la restitució a l'estat anterior de la construcció, de conformitat amb allò que s'ha establit en l'article 179 del Reglament de Costes.
  
València, 24 de maig de 1999.- L'instructor: José Luis Martínez Zahonero».